Diari Oficial de la Generalitat Valenciana


Sumari del DOGV 5909, del 09-12-2008 (2008/14549)

RESOLUCIÓ de 27 de maig de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Vernís, SA, per a una indústria de fabricació de frites, esmalts i colors ceràmics al terme municipal d'Onda.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14375


Data del document
:   27-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Onda
    * ceràmica
    * empresa privada

RESOLUCIÓ de 27 de maig de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Vernís, SA, per a una indústria de fabricació de frites, esmalts i colors ceràmics al terme municipal d'Onda. [2008/14597]  
Vist l'expedient 206/07 IPPC, incoat a instàncies de Carlos Gonzalvo Lucas en representació de l'empresa Vernís, SA, amb CIF A-12013090 i domicili social a l'avinguda de Manuel Escobedo, 18, del terme municipal d'Onda (Castelló), s'emet aquesta resolució de conformitat amb els següents  
Antecedents de fet  
Primer. Amb data 30 d'octubre de 2007 el director general per al Canvi Climàtic dicta una resolució per la qual es concedeix l'autorització ambiental integrada a Vernís, SA, amb el número 102-07/AAI/CV, per a les instal·lacions de fabricació de frites i esmalts ceràmics, ubicades a l'avinguda de Manuel Escobedo, 18, del terme municipal d'Onda (Castelló).  
Segon. Amb data 9 de novembre de 2007, es rep en el Registre General de la Conselleria de Medi Ambient, Aigua, Urbanisme i Habitatge una sol·licitud de Carlos Gonzalvo Lucas en representació de l'empresa Vernís, SA, en la qual es comunica el projecte de modificació de les instal·lacions indicades en l'autorització ambiental integrada 102-07/AAI/CV.  
A la sol·licitud s'adjunta una memòria justificativa de la modificació com a no substancial.  
Tercer. En data 14 de novembre de 2007, s'efectua una visita de comprovació a les instal·lacions de Vernís, SA, d'acord amb el que estableix l'autorització ambiental integrada. L'acta favorable queda pendent de l'esmena d'una sèrie de deficiències detectades.  
Quart. En data 16 de novembre de 2007, es rep en el Registre General de la Conselleria de Medi Ambient, Aigua, Urbanisme i Habitatge un escrit de Vernís, SA, en el qual s'esmenen les deficiències detectades durant la visita de comprovació. Aleshores es valora la modificació de les instal·lacions indicades en l'autorització ambiental integrada 102-07/AAI/CV.  
Cinqué. Analitzada la documentació presentada, es conclou que la modificació projectada consisteix en l'ampliació de la secció de frites, en incloure un nou forn continu de fusió i els seus serveis auxiliars, aigua, gas i tractament de gasos, bàsicament.  
Sisé. Amb data 13 de desembre de 2007, es notifica a l'empresa l'inici del tràmit de modificació d'ofici de la seua autorització ambiental integrada i se li requereix documentació complementària, la qual es presenta amb data 2 de gener de 2008.  
Seté. Al mateix temps que es notifica a l'empresa l'inici del tràmit de modificació d'ofici de la seua autorització ambiental integrada, se sol·liciten informes al Servei de Protecció de l'Ambient Atmosfèric, al Servei de Residus Industrials i a l'Ajuntament d'Onda.  
Vuité. Com a conseqüència del contingut dels informes demanats, en dates 15 de gener i 3 de març de 2008 se sol·licita al promotor ampliació de documentació, la qual presenta en data 3 de març i 9 d'abril de 2008.  
Nové. Amb data 23 de maig de 2008 es notifica a l'interessat l'inici del tràmit d'audiència relatiu a la resolució de modificació d'ofici de l'autorització ambiental integrada, perquè en el termini de deu dies hàbils puga al·legar i presentar els documents i justificants que estime pertinents i a l'haver-se obtingut resposta per part de l'empresa, es prossegueixen les actuacions.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent   
\* \* \* \* \*  
reba una comunicació sobre la intenció de dur a terme una modificació no substancial que puga suposar un increment de les emissions o dels abocaments i, per tant, l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Modificar la resolució de 30 d'octubre de 2007 per la qual s'atorga autorització ambiental integrada a l'empresa Vernís, SA en els aspectes següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
Cada un dels focus estarà convenientment identificat in situ, d'acord amb aquesta nomenclatura.  
2. Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
  
En un termini inferior a tres mesos després de la posada en marxa del nou forn, i almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
5. Residus  
S'autoritza Vernis, SA per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 35.175 t/any de frites i 45.160 t/any d'esmalts i la resta de composicions vitrificables.  
  
  
\* \* \* \* \*  
  
Així mateix, es projecta generar els següents residus no perillosos:  
Segon. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de maig de 2008.- El director general de Qualitat Ambiental: Jorge Lamparero Lázaro.